gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl gl gl gl gl gl gl gl de es gl gl gl gl gl gl gl vi gl gl vi gl gl vi gl gl vi gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
A Deputación inicia as obras de mellora da seguridade viaria nos accesos ao colexio de Andrade (Pontedeume)
vias-e-obras 02 de Decembro de 2020
Valentín González Formoso e Bernardo Fernández supervisaron as obras, que atenden unha antiga reivindicación da veciñanza e da comunidade educativa deste centro escolar
Os traballos, financiados con máis de 310.000 euros pola Deputación, inclúen a construción de accesos peonís seguros, a ampliación da estrada, a creación dunha zona de aparcamento e a mellora do alumeado
A Deputación e o Concello de Pontedeume agradecen á veciñanza a súa colaboración cedendo os terreos para facer realidade este proxecto nun curto período de tempo
A creación dunha senda peonil que lle permita ao alumnado do centro escolar de Andrade e á veciñanza desta parroquia eumesa circular con seguridade será por fin unha realidade en poucos meses.
O presidente da Deputación, Valentín González Formoso, o alcalde de Pontedeume e portavoz do goberno provincial, Bernardo Fernández, e o presidente da asociación veciñal de Andrade, Francisco Marta, visitaron a zona para supervisar as obras de mellora da seguridade da estrada DP-09056, que conecta a estrada que vén de Campolongo co núcleo do Grobe e dá acceso ao centro escolar de Andrade. Uns traballos nos que o organismo provincial inviste 310.384 euros para construír beirarrúas, ampliar o ancho da vía, crear novas zonas de aparcamento e renovar o alumeado.
Valentín González Formoso destacou que as obras inclúen a creación dunha senda peonil de dous metros de ancho, "para que os nenos e nenas que van ao colexio poidan facelo con seguridade, como demandaban con moita razón os veciños da zona".
O presidente indicou ademais que o proxecto inclúe outras melloras importantes da seguridade como a ampliación do ancho da calzada, que pasa de 5 a 7 metros ou a renovación completa do alumeado público, ademais da creación de novas zonas de aparcamento no entorno do colexio público e a mellora da recollida de pluviais en todo o tramo.
O alcalde de Pontedeume, Bernardo Fernández, que tamén é portavoz do Goberno da Deputación da Coruña, destacou a importancia desta actuación xa que "cumpre unha vella reivindicación que desde hai décadas vén reclamando a veciñanza desta parroquia e a propia comunidade educativa do colexio de Andrade".
"Gañamos en seguridade viaria para os escolares, para os veciños e tamén para o tráfico rodado, pois por esta estrada circulan un número importante de vehículos cada día", apuntou o alcalde, que agradeceu "a colaboración e xenerosidade" dos veciños para ceder os terreos e facer realidade este proxecto nun curto espazo de tempo.
As obras teñen un prazo de execución de 5 meses, polo que se prevé que estean completamente rematadas no inicio da primavera de 2021.
A Deputación da Coruña completa as obras da rotonda de Iñás e a amplicación…
A Deputación estuda melloras da seguridade peonil nas estradas do Camiño que…
A Deputación da Coruña comeza as obras de mellora da estrada DP 1002 en…
A Deputación remata as obras da senda peonil que conecta os núcleos da Balada…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web